༌། ཁོ་བོ་འཛོམས་ཏེ། རྒྱལ་བུའི་ཞལ་ནས། བྲམ་ཟེའི་ཁྱེའུ་འབྲས་བུ་
ཐམས་ཅད་ནི་རྒྱུ་དང་འདྲ་སྟེ། འཆོལ་བ་མ་ཡིན་ནོ། །ཁྱོད་གྲོང་ཁྱེར་གྱི་སྒོར་བག་མེད་པར་
མ་འདུག་ཅིག །སྔར་ཚུལ་ཁྲིམས་ཀྱི་མཐུ་ཅན་གུམ་པས། དེང་སང་ཡང་
ང་མིར་སྐྱེས་སོ། །
དེང་སང་ཡང་ཚུལ་ཁྲིམས་དང་ལྡན་པར་གྱིས་ཤིག །མ་འོངས་པ་ན་ཡང་བྲམ་ཟེའི་ཁྱེའུ་
གསལ་བར་གྱུར་ཏེ། ལས་འབྲས་ལ་མཁས་པར་སྤྱོད་ཅིང༌། ལས་འབྲས་བདེན་རྫུན་ལ་ཐེ་
མི་ཚོམ་པར་སྒྲུབ་པ་ཉམས་སུ་བླངས་ཏེ། སེམས་ཅན་གྱི་དོན་ལས་མི་ཉམས་པར་བྱེད་དོ་
ཞེས་ཟེར་རོ་ཞེས་སྨྲས་པས། དེར་ཕ་མ་གཉིས་ཀྱིས་སྤྲུལ་པ་ཡིན་པར་ཤེས་པ་དང་སྨྲས་པ།
-212-

འབྲོམ་སྟོན་པ་རྒྱལ་བའི་འབྱུང་གནས་ཀྱི་སྐྱེས་རབས་བཀའ་གདམས་བུ་ཆོས།
ཁྱོད་ཁྱིམ་དུ་གནས་ཏེ་སེམས་ཅན་གྱི་དོན་བྱེད་དམ། འོན་ཏེ་རབ་ཏུ་བྱུང་ནས་སེམས་ཅན་
གྱི་དོན་བྱེད་ཅེས་སྨྲས་པ་དང༌། ཁྱེའུ་ན་རེ། ཀྱེ་ཡབ་ཡུམ་ཁྱིམ་ན་གནས་པ་ནི་མེ་དོང་དང་
འདྲ། རང་གི་བཙན་ས་མ་ཟིན་པར་སུ་འདོན་པར་བྱེད། རབ་ཏུ་བྱུང་བ་ནི་བསིལ་ཁང་ན་
གནས་པ་དང་འདྲ། གཞན་མེ་དོང་དུ་ལྷུང་བ་དག་འདྲེན་པར་བྱེད་དོ། །ཡབ་ཡུམ་ཁོ་བོ་ཁྱིམ་ན་
གནས་ཏེ་འཁོར་བའི་འདམ་རྫབ་སྦྱར་ན། ཁྱེད་གཉིས་ལ་བུ་མ་སྐྱེས་ཀྱི། རང་ཉིད་ཀྱིས་
ཀྱང་བཙན་ས་མ་ཟིན། ཁྱེད་གཉིས་ཀྱང་མ་འདྲོངས། སེམས་ཅན་གཞན་ཡང་དྲང་བར་མ་
ནུས་ན། བདག་གིས་མི་ལུས་ཐོབ་པ་དོན་མེད་དེ། དལ་འབྱོར་དོན་མེད་པའི་ཕྱིར་རོ་ཞེས་
ཟེར། ཡབ་ཡུམ་ན་རེ། སེམས་ཅན་གྱི་དོན་བྱེད་པ་ལ་གཉིས། ཁྱིམ༌པ༌དང༌། རབ་ཏུ་བྱུང་
བའི་བྱང་ཆུབ་སེམས་དཔའོ། །གསལ་བ་གྲོང་ཁྱེར་སེར་སྐྱ་ཞེས་བྱ་བའི་མི་རིགས་བཞི་
ཡོད་པ། བཟོའི་རིགས་མི་འདྲ་བ་བཅོ་བརྒྱད་ཡོད་པ། མི་ཆོས་རྒྱལ་གྱིས་བྱིན་གྱིས་བརླབས་
པས་ འབྱོར་པ་ཅན་མང་། ། དད་པའི་གཞི་ཆེ། དེས་བསོད་ནམས་གསོག་པའི་ཡུལ་ ཡང་
མང༌། དེའི་སྟོབས་ཀྱིས་ཡོན་ཏན་ཅན་ལ་གཙིགས་ཀྱང་ཆེ། ཁྱད་པར་དུ་འུ་ཅག་བྲམ་ཟེའི་
རིག་བྱེད་འདི་གཙང་ཞིང་གྱ་ནོམ། གསལ་བ་འདི་རང་དུ་བསྡད་དེ་སེམས་ཅན་གྱི་དོན་
བྱེད། དེའི་མགོན་སྐྱབས་དཀོན་མཆོག་ལ་འཆོལ། རིག་བྱེད་ཀྱི་སྒྲ་ལ་མཁས་པས་མ་རྨོངས་
པར་ལམ་ལ་ཞུགས་ཏེ། སྦྱིན་པ་ལ་སོགས་པ་ཕ་རོལ་ཏུ་ཕྱིན་པ་དང༌། ས་དང་ལམ་དང་ཕ་
རོལ་ཡོན་ཏན་གྱི་ཆོས་རྣམས་ལ་ངོམས་པ་མེད་པར་སྤྱད་པ་དྲག་མོད་ཅེས་སྨྲས་པས། བུ་ན་
རེ། ཡབ་ཡུམ་གཉིས་གསུང་བ་མད། སྤྱིར་ཆོས་ལ་གཉིས། ནང་པ་དང༌། ཕྱི་བའི་ཆོས་ཏེ།
ཕྱི་བའི་ཆོས་ནི་དགག་བྱ་ཡིན་པས་ཤེས་པར་ནི་བྱ་དགོས་ལ། ནང་པའི་ཆོས་ནི་སྤྱི་དགོས་
ཐམས་ཅད་ལ་ཕན་ཏེ་ཕྱི་རོལ་པའི་བློར་མི་ཤོང༌། ངན་པའི་བློར་མི་ཤོང་བ་རང་གི་བཟང་
་པས་མཚོན་པས། ནང་པའི་ཆོས་འདི་བླང་བྱ་ཡང་ཡིན་ཏེ་ཤེས་པར་ཡང་བྱ་དགོས།
དེ་ལ་གཉིས། ཐེག་པ་ཆེན་པོ་དང་ཆུང་ངུ་གཉིས། ཐེག་པ་ཆུང་ངུ་ནི་ཉན་རང་གི་ཆོས་སོ། །
དེ་གཉིས་ཀྱང་ཕྱི་རོལ་པ་ལ་ལྟོས་ནས་ནི་ཤིན་ཏུ་ཟབ་ལ། དྲིན་ཅན་གྱི་ཕ་མ་དཔག་ཏུ་མེད་
པོ་ཡིན་
པ་ཡལ་བར་དོར་ནས་རང་ཉིད་ཞི་བ་དུལ་བ་གཙོ་བོར་བྱས་ཏེ་གནས་པ་ནི་ཁྲེལ་དང་ཕྱི་
- 213 -

ཇོ་བོ་རྗེའི་གསུང་འབུམ། ༼༡༽
ཐག་ཤིན་ཏུ་ཐུང་བས་སྤང་བྱ་ཡིན་ཡང་ཤེས་པར་བྱ་དགོས་ཤིང༌། ཐེག་པ་ཆེན་པོ་ནི་ཕ་
མར་གྱུར་ པའི་ སེམས་ ཅན་ ཐམས་ཅད་ ཀྱི་དོན་དུ་རིགས་དྲུག་ འཁོར་ བའི་ སྡུག་བསྔལ་
དཔག་ཏུ་མེད་པ་མྱོང་ཡང༌། དེ་དག་ཤེས་རབ་གསུམ་གྱིས་རང་བཞིན་མེད་པར་ཤེས་པར་
རྟག་ཏུ་དེ་དག་གི་དོན་ལས་མི་འདའ་བར་བྱེད་དོ། །དེ་ནི་སངས་རྒྱས་ཀྱི་སྲས་ཡིན་ལམ་
ཡིན་ ལ་ ཉན་ རང་གི་ ཆོས་དེ་དག་བསྐལ་པར་བྱས་པ་བས། འདིའི་སྐད་ཅིག་མ་གཅིག་
བསོད་ནམས་ཆེའོ། །དེ་བས་ན་འདི་བླང་བྱ་ཡིན་པས་ཤེས་པར་ཡང་བྱ་དགོས་སོ། །དེ་ལ་
གཉིས། དབུ་མ་དང་། སེམས་ ཙམ་མོ། ། །དབུ་ མ་ ལ་གཉིས་ཏེ། སྣང་ བ་ ཙམ་ གྱི་ དབུ་ མ་
དང༌། རབ་ཏུ་མི་གནས་པའི་དབུ་མའོ། །སྣང་བ་ཙམ་གྱི་དབུ་མ་ནི། ཆོས་རྫུན་པ་ཡིན་པ་
རྫུན་ པར་གཏན་ ལ་ འབེབས་ཏེ། རྨི་ལམ་ལ་སོགས་པ་སྒྱུ་མའི་དཔེ་བརྒྱད་ཀྱིས་བསྟན་
ནོ། །དེ་ཡང་བསྟན་བྱ་སྟོན་བྱེད་གཉིས་ཀ་འཁྲུལ་བའི་ཡུལ་དང་ཡུལ་ཅན་ཡིན་པས་སྤང་བྱ་
ཡིན་ལ་ཤེས་པར་བྱ་དགོས་སོ། །རབ་ཏུ་མི་གནས་པའི་དབུ་མ་ནི། སངས་རྒྱས་རྣམས་བྱོན་
ཡང་རུང༌། མ་བྱོན་ཡང་རུང༌། ཆོས་རྣམས་ཀྱི་ཆོས་ཉིད་ཡེ་ནས་མི་གནས་པར་གསུངས་པས།
བླང་བྱ་ཡིན་ལ་ཤེས་པར་བྱ་དགོས་སོ། ། སེམས་ཙམ་ལ་གཉིས་ཏེ། སྣང་བ་བདེན་པར་སྨྲ་
བ་དང༌། རྫུན་པར་སྨྲ་བའོ། །དེ་དག་གཉིས་ཅར་རབ་ཏུ་མི་གནས་པའི་དབུ་མ་ལ་ལྟོས་ཏེ་
འཁྲུལ་བ་ཡིན་ལ་ཤེས་པར་ནི་བྱ་དགོས། ཀྱེ་ཡབ་ཡུམ་ཆོས་ཀྱི་གནས་ལུགས་ནི་དེ་ལྟར་
ཟད། དཔྱད་ན་རབ་ཏུ་མི་གནས་པར་གདའ་བ་ལ། ཁྱིམ་ན་གནས་ན་ནི་རྣམ་པར་རྟོག་
པའི་འཇུག་ལྡོག་མང་པོ་སྤྲོས་པའི་མཐའ་དག་ལ་དགའ། བྱ་བ་མང་ལ་བྱེད་པའང་གནས་
ཏེ། སྤྱིར་འཁོར་བ་པའི་མཚན་ ཉིད་ སྒོས་ཁྱིམ་པ་རྣམས་ཀྱི་ཆོས་ཡིན་ནོ། ། །ཀྱེ་ཡབ་ཡུམ་
གཉིས་ཁོ་བོ་ལ་བྲམ་ཟེའི་ཁྱེའུ་གསལ་བ་ཞེས་མི་ཟེར་རམ། དེ་ལྟར་མ་མཐོང་ན་ནི་མུན་
པའོ། །ཁྱིམ་པའི་ནང་ནས་ཀྱང་ སེར་ སྐྱ་ བ་ འདི་དག་ནི་ གྲོང༌ཁྱེར་ཆེ། སྐྱེ་བོ་མང༌། རྣམ་
གཡེང་ལ་དགའ་བས། གྲོགས་ཀྱི་སྟོབས་ཀྱིས་གྲོགས་ཅན༌ཡང༌སོང༌བ༌མང༌། ཁོ་བོ་ན་
གཞོན་པ་དང༌། གཟུགས་མཛེས་པ་དང་། བློ་གསལ་བའི་གྲགས་པ་ཆེ་བ་དང༌། ཁྱེད་ཕ་མ་
གཉིས་ཀྱང་བྱམས་པས་གཞན་གྱིས་ཉོན་མོངས་པ་ལ་བཀོད་ན་མི་རུང་དེ་བས་ན་དོན་མི་
- 214-

འབྲོམ་སྟོན་པ་རྒྱལ་བའི་འབྱུང་གནས་ཀྱི་སྐྱེས་རབས་བཀའ་གདམས་བུ་ཆོས།
འགྲུབ་པའི་ཐེ་ཚོམ་ཐམས་ཅད་བཅད་ནས་འབྲས་བུ་ཕུན་སུམ་ཚོགས་པ་འཇིག་རྟེན་གྱི་
མགོན་པོ་སངས་རྒྱས་བསྒྲུབ་པ་ལ་ནན་ཏན་དང་གཅེས་སྤྲས་སུ་བྱས་པ་དྲག་མོད། ཡབ་
ཡུམ་གཉིས་ན་རེ། བུ་ཁྱེད་རབ་ཏུ་བྱུང་ན་གནས་གང་དུ༌འབྱུང༌། མཁན་སློབ་སུ་ལ་ཞུ།
འཇིག་རྟེན་གྱི་མགོན་པོ་སངས་རྒྱས་བསྒྲུབ་པ་ལ་ནན་ཏན་གཅེས་སྤྲས་སུ་མཛད་པའི་
དགོན་པ་གང་དུ་བྱེད། དེས་ན་གྲོང་ཁྱེར་སེར་སྐྱའི་མཐར་འགྲོ་བ་ལའང་ཐག་རིང་ན་དེ་
ལས་གཞན་པའི་རི་བྲག་ལ་སོགས་པ་ཐག་རིང་པོར་འགྲོ་ན་བདག་ཅག་གཉིས་བུ་དང་
བྲལ། ཁྱོད་ནི་མིག་དང་འདྲ་སྟེ། ཐག་རིང་བར་གྱུར་ན་ནི་ལོང་བའོ། །ཁྱོད་ནི་སྙིང་དང་
འདྲ་སྟེ། དེ་ལྟར་སོང་ན་ནི་ཤི་བ་དང་འདྲའོ། །ཁྱོད་ནི་ཡན་ལག་དང་འདྲ་སྟེ། དེ་ལྟར་སོང་
ན་ནི་ཞ་བོ་དང་འདྲའོ། །ཀྱེ་གསལ་བ། སེམས་ཅན་ཐམས་ཅད་ཕ་མ་ཉིད་དུ་བསྒོམས་ན་
བདག་ཅག་ཕ་མ་གཉིས་འདི་ཉིད་དུ་ལུས་སྟོན་པའི་ཕ་མ་ཡིན་ན། ཅི་སྟེ་སྡུག་བསྔལ་དུ་
འཇུག་སྨྲས་པ་དང༌། གསལ་བ་ན་རེ། ཁྱེད་གཉིས་པོ་བདེན། ཕ་ཡུལ་ནི་བདུད་སྡིག་ཏོ་
ཅན་གྱི་ཁང་པ་དང་འདྲ་བར་བཤད་དེའི་ནང་ནས་ཁྱིམ་ནི་བཙོན་དོང་དང་འདྲ་བ་ཉིད་དེ།
བདེ་བའི་སྲོག་དང་འབྲལ་བར་བྱེད། མི་ཆོས་ནི་ལས་ཀྱི་འཆིང་ཐག་ཆེན་པོ་སྟེ་ཐར་པའི་
གནས་སུ་འགྲོ་མི་སྟེར། འདོད་ཡོན་ནི་དུག་དང་འདྲ་སྟེ་འཕྲལ་ཁར་ཞིམ་ལ་ཕུགས་སྲོག་
འཕྲོག །ཀྱེ་ཡབ་ཡུམ་གཉིས་སེར་སྐྱའི་གྲོང་ཁྱེར་འདི་ན་ཁོ་བོ་ཐེ་ཚོམ་བསལ་ནས་སྒྲུབ་པ་
བྱེད་ པའི་ གནས་ མེད། ཁོ་ བོ་ ནི་ སྒྲུབ་ པ་ འཕེལ་ བའི་ གནས་ འཚོལ་ ལ། ཀྱེ་ ཡབ་ ཡུམ་
གཉིས་ཁོ་བོ་མིག་དང་འདྲ་ན། མིག་གཟུགས་ལྟ་བ་ལ་དགོས་ཀྱི། གཟུགས་མི་མཐོང་ན་ནི་
མིག་མེད་པ་དང་འདྲའོ། །ཀྱེ་ཡབ་ཡུམ་ཁོ་བོ་ཁྱིམ་དུ་བསྡད་དེ་འཁོར་བའི་ཉེས་དམིགས་
མ་མཐོང༌། མྱ་ངན་ལས་འདས་པའི་ཕན་ཡོན་མ་མཐོང་ན་ནི་མིག་མེད་པ་དང་འདྲའོ། །ཁོ་
བོ་སྙིང་དང་འདྲ་སྟེ་སྙིང་གི་བྱ་བ་བྱེད་དགོས་པ་ཡིན། ཁོ་བོ་ཡན་ལག་དང་འདྲ་སྟེ་ཡན་
ལག་གི་བྱ་བ་བྱེད་དགོས་པ་ཡིན། དེ་ལྟར་སྙིང་དང་ཡན་ལག་མེད་ན་ནི་གསོབ་ཡན་ལག་
མེད་པ་དང་འདྲའོ། །ཀྱེ་ཡབ་ཡུམ་ཁོ་བོས་ཐར་པའི་སྲོག་བརྟན་པའི་སྙིང་བྱ། མྱ་ངན་ལས་
འདས་པའི་ཕན་ཡོན་ལེན་པའི་ཡན་ལག་བྱའོ། །དེ་ནས་གང་ན་གནས་དབེན་པ་དང་དགེ་
- 215-

ཇོ་བོ་རྗེའི་གསུང་འབུམ།
༡
བའི་བཤེས་གཉེན་གང་ན་ཡོད་པའི་སར་ཁྱེད་ཡབ་ཡུམ་གྱིས་འདྲེན་པའི་བླ་མ་བྱ་སྟེ་སྐྱེལ་
བར་ཞུ་ཞུས་པ་དང༌། ཡབ་ཡུམ་ན་རེ། གསལ་བ་མིག་དང་འདྲ་བ་ཁྱེད། །དབེན་པའི་གནས་
སུ་འགྲོའོ་ཞེས། །སྒྲུབ་པ་ལྷུར་ལེན་ཐེ་ཚོམ་གཅོད། །དགེ་བའི་བཤེས་གཉེན་གར་ ཡོད་
པར། །ངེད་ཀྱིས་འདྲེན་པ་གྱིས་ཟེར་ན། །འོ་ན་གནས་འདིར་དགེ་བ་སྤྱོད། །ཅེས་སྨྲས་པ་
དང༌། གསལ་བ་ན་རེ། ཡབ་ཡུམ་བདག་གིས་དུ་མ་ཞིག་ སྨྲས་ ཀྱང་ འཆིང་ བའི་ གཏམ་
བརྗོད་པར་ཟད་ཀྱིས། ལེགས་ པའི་དོན་ ལུང་ མི་སྟོན་ པར་གསལ་བས། སེར་སྐྱའི་གྲོང་
ཁྱེར་གྱི་དབུས་དང༌། ཚོང་འདུས་དང་། གྲོང་ཁྱེར་གྱི་བཞི་མདོ་དང་། སྐྱེད་མོས་ཚལ་ལ་སོགས་
པར་དགའ་བདེ་སྤྱོད་ཅིང་ཕྱོགས་གང་ནས་སྐྱེ་བོ་གང་དག་འོངས་པ་ལ། གང་ན་དགེ་བའི་
བཤེས་གཉེན་ཡོད་པ་དང༌། དབེན་པའི་གནས་ཕུན་སུམ་ཚོགས་པ་འདྲི་བར་བྱའོ། །
དེར་ཡབ་ཡུམ་ན་རེ། སེར་སྐྱའི་གྲོང་ཁྱེར་ཉམས་དགའ་བར། །རྒྱལ་བའི་སྤྲུལ་པ་
དཔག་མེད་འབྱུང༌། །གདུལ་བྱ་ལས་ཅན་ལྟ་བར་བྱེད། །དེ་རིང་དགའ་བདེར་ཆོས་ལ་སྤྱོད། །
བུ་གསལ་བ་ཉོན་མོངས་དབང་མ་འགྱུར། ། གྲོགས་ངན་དབང་དུ་མ་སོང་བར། །གང་ན་
བཤེས་ཡོད་དྲི་བར་མཛོད། །དེས་ཀྱང་ཕ་མ་ལུང་བསྟན་བྱེད། །ཅེས་སྨྲས་པ་དང་། གསལ་
བ་ན་ རེ། ། དེ་ རིང་ དཀོན་ མཆོག་ གསུམ་ གྱི་ བདེན་ པ་བདར། ཡུལ་ ཁྱད་ པར་ ཅན་ དེ་ ལ་
གསོལ་བའང་བཏབ། སེམས་ཅན་དོན་དུ་སྨོན་ལམ་རྣམ་པར་དག་པའང་བཏབ་སྟེ། གང་དང་
གང་དུ་ཕྱིན་པ་ན། སྤྲུལ་པ་གང་དག་ན་རེ། ཁྱོད་ཀྱི་དགེ་བའི་བཤེས་གཉེན་ཕ་མ་ཡིན་པས།
དེ་ཉིད་དུ་ཐེ་ཚོམ་ཐམས་ཅད་སྤོངས་ལ་སྒྲུབ་པ་གྱིས་ཤིག་ཅེས་ཟེར་ན་ནི། ཡབ་ཡུམ་ཇི་སྐད་
གསུངས་པ་བཞིན་དུ་བྱའོ། །གལ་ཏེ་ཕྱོགས་དང་ཕྱོགས་མཚམས་གཞན་ན་བདག་གི་དགེ་
བའི་བཤེས་གཉེན་དང་གནས་ཀྱང་གཞན་ན་ཡོད་ཅེས་ཟེར་ན་ནི་དེ་དག་ཏུ་འགྲོ་བར་བྱའོ། །དེ་
ཅིའི་ཕྱིར་ཞེ་ན། ཡབ་ཡུམ་དཀོན་མཆོག་གསུམ་ནི་ནུས་པ་མཐུ་བཙན་ཞིང་སྐལ་བ་ཅན་
རྣམས་འདྲེན་པའི་དུས་ལས་སྐད་ཅིག་ཀྱང་མི་འདའོ་ཞེས་ཟེར་ནས། ཉིན་ཞིག་སྔ་དྲོའི་དུས་
སུ་གྱུར་པ་ན། སེར་སྐྱའི་ལྷོ་ཕྱོགས་ན་མཚོ་མོ་ངང་པ་ལྡིང་ཞེས་བྱ་བ་སྐྱེ་བོ་ཐམས་ཅད་དགའ་
མགུར་རྩེ་བ་ཞིག་ཡོད་པ་དེར་ཕྱིན་པ་དང་། ཁྱེའུ་བརྒྱ་ཕྲག་མང་པོ་དགའ་དགའ་བཞིན་རྩེ་
- 216 -

འབྲོམ་སྟོན་པ་རྒྱལ་བའི་འབྱུང་གནས་ཀྱི་སྐྱེས་རབས་བཀའ་གདམས་བུ་ཆོས།
བ་མཐོང་སྟེ། གསལ་བས་ཀྱང་དེའི་གསེབ་ཏུ་ཕྱིན་པ་དང༌། ཕ་མ་གང་ཞིག་བུ་གཅིག་པུ་
མཐོང་བ་ལྟར་ཁྱེའུ་དེ་དག་གསལ་བའི་ཐད་དུ་བྱུང་སྟེ། དགའ་ཞིང་ཆགས་པའི་གཏམ་མང་
པོ་སྨྲས་པ། ཁྱེའུ་ཡིད་འོང་ལྟ་ན་སྡུག །འཇམ་ཞིང་སྣུམ་ཞིང་གསེར་མདོག་སྐུ། །བག་ཕེབས་
བློ་གསལ་བྲམ་ཟེའི་བུ། །ལུས་ཀྱང་གསེར་མདོག་ཕྱིས་འདྲར་གདའ། །བདག་ཅག་བཀྲ་
ཤིས་ ཁྱེའུའི་ཚོགས། །བརྒྱ་ ཕྲག་ མང་ པོ་ འདིར་ ལྷགས་ནས། །མཚན་ལྡན་ཁྱོད་ ལ་ གང་
དགོས་རྣམས། །ཐོགས་པ་མེད་པར་བསྒྲུབ་པར་བྱ། །གནས་འདིར་བདེ་བར་རྟག་ཏུ་བྱོན། །
ནེའུ་གསིང་མེ་ཏོག་སྣ་ཚོགས་བཀྲ། །སྙན་པའི་སྒྲ་འབྱིན་བྱ་ཚོགས་རྣམས། །དགའ་བའི་
ཁྱུས་རྟེན་ཁྱོད་ལ་མཆོད། །མཁས་པ་མང་པོའང་འདིར་ལྷགས་ཏེ། །དག་པའི་ཚིག་གིས་
མཆོད་པར་བྱེད། །སྤྲིན་ཚོགས་འཁྲིགས་པའི་དགུང་གསེབ་ནས། །སྣ་ཚོགས་མཆོད་པ་ཁྱེར་
བ་ཡི། །ལྷ་བྲན་མང་པོ་དགའ་བཞིན་དུ། །གུས་པར་མཆོད་ཅིང་གནས་འདིར་ལྷགས། །
ངེད་ཀྱི་རྗེས་སུ་མཐུན་པར་སྤྱོད། །དང་པོར་མ་འཕྲད་མི་རྟོག་ཀྱང༌། །ཕྲད་ནས་ཁྱོད་སོང་ཞུམ་
པར་འགྱུར། །དེ་བས་ཁྱེད་གསུང་ངེད་ཀྱིས་སྒྲུབ། །གང་དགོས་དེ་ཡང་ཚིག་གིས་ཁྲོལ། །
བདག་ཅག་ལྷན་ཅིག་དགའ་བདེར་རྩེ། །ཞེས་ཟེར་རོ། །གསལ་བས་སྨྲས་པ། སྔོན་ཆད་མཐོ་
རིས་རྒྱུ་སོང་བའི། །ཁྱེའུ་མཚན་ལྡན་བརྒྱ་ཕྲག་དག །གནས་འདིར་དགའ་ཞིང་འཁོད་གྱུར་ཏེ། །
བདག་ལ་དགའ་བས་བསྟོད་པ་མཚར། །བློ་གསལ་རིགས་ལྡན་ཁྱེའུའི་ཚོགས། །ཐར་པའི་ལམ་
དུ་མི་འགྲོ་བའི། །ཉོན་མོངས་རྩེ་དགའ་ལས་རོ་ཡིན། །འཇིག་རྟེན་ཀུན་ལ་ཕན་པ་ཡི། །སྣང་
སྟོང་ སྒྱུ་ མའི་ཆོས་ ལ་ སྤྱོད། །བླ་མ་བཟང་པོ་བསྟེན་བྱེད་ཅིང༌། །ཐར་པའི་གྲོགས་དང་
འགྲོགས་ན་བདེ། །བདེ་བའི་པད་ཚལ་རྒྱས་པ་ཡི། །ཐར་པའི་ཚལ་དུ་བརྩེ་བར་བྱ། །ཨེ་མ་
བློ་གསལ་ཁྱེའུ་ཀུན། །ལྷ་མིའི་བདེ་སྐྱིད་གང་ཡིན་པ། །སྒོ་གསུམ་དགེ་བ་རྒྱས་པ་ཡིན། །
ཐར་པའི་ལམ་མཆོག་གང་ཡིན་པ། །གཞན་གྱི་དོན་ལ་བརྩོན་པ་ཡིན། །དཔའ་བོའི་སྤྱོད་
པ་གང་ཡིན་པ། །ཉོན་མོངས་ལམ་དུ་ཁྱེར་བ་ཡིན། །ཉོན་མོངས་ལམ་ཁྱེར་གང་ཡིན་པ། །
སྤང་བྱ་གཉེན་པོས་བསྐུལ་བ་ཡིན། །གཉེན་པོའི་ནང་ནས་གང་མཆོག་པ། །སྤང་བྱ་ཐུག་
ཕྲད་བྱེད་པ་ཡིན། །སྤང་བྱ་ཐུག་ཕྲད་གང་ཞེས་པ། །སྐྱེས་ཙམ་ཉིད་ན་འཇོམས་པ་ཡིན། །
-217-

ཇོ་བོ་རྗེའི་གསུང་འབུམ། ༼༡༽
ཀྱེ་ཁྱེའུ་དག་བདག་གིས་སྨྲས་པའི་ཚིག་དེ་དག་ནི་གནས་སྐབས་དང་མཐར་ཐུག་ཏུ་དགེ་
བའི་ངག་ཡིན་གྱིས་ཐེ་ཚོམ་མ་བྱེད་པར། དེ་སྒྲུབ་པ་ལ་ནན་ཏན་གཅེས་སུ་མཛོད། ཁྱེའུ་
དག་ གྲོང་ཁྱེར་ སེར་ སྐྱ་ ན་ སྲོག་ ཆགས་ ཇི་ ཙམ་ ཞིག་ གད